नई दिल्ली: भारत का उत्तर पूर्वी इलाका सोमवार तड़के भूकंप के झटकों से दहल गया। 6.8 तीव्रता का भूकंप कई इलाकों में महसूस किया गया। इम्फाल के करीब इस भूकंप का केंद्र बताया जा रहा है। बिहार और झारखंड में भी भूकंप के झटके महसूस किए गए हैं। भूकंप जमीन से सिर्फ 55 किमी की गहराई में आया, जिसके कारण इसके काफी खतरनाक होने की आशंका है। भूकंप का केंद्र मणिपुर के तामेंगलॉन्ग जिले में था। ताजा जानकारी के मुताबिक, भूकंप के चलते छह लोगों की मौत हो गई है जबकि करीब 90 लोग घायल हो गए हैं। पड़ोसी देश बांग्लारदेश भी भी भूकंप से दो लोगों की मौत और करीब 100 के घायल होने की खबर है।